উল্লেখ্য, শঙ্খ নদীর ওপর টোল আদায় বন্ধ করার জন্য বাঁশখালীর পরিবহন শ্রমিকদের আন্দোলন দীর্ঘদিন থেকে চলে আসছিল। এরই প্রেক্ষিতে চট্টগ্রাম সিটি কর্পোরেশনের সাবেক মেয়র ও বাঁশখালীর সাবেক এমপি মাহামুদুল ইসলাম চৌধুরীর রিটের প্রেক্ষিতে হাইকোর্টের আদেশক্রমে এ ব্রিজের টোল আদায় কার্যক্রম বন্ধ হয় গত আগস্ট মাসে। এরপর আবারো রাষ্ট্রপক্ষের আবেদনের পরিপ্রেক্ষিতে হাইকোর্টের আপিল বিভাগ এ টোল আদায়ের নির্দেশ প্রদান করেন। এদিকে আবারো শঙ্খ নদীর টোল আদায় নিয়ে স্থানীয়দের মাঝে কৌতূহলের সৃষ্টি হয়েছে।